Regnskapsprinsipper

Årsregnskapet er satt opp i samsvar med regnskapsloven, god regnskapsskikk for små foretak og foreløpig Norsk regnskapsstandard: “***God regnskapsskikk for ideelle organisasjoner***”.

**Inntektsføring**

* Tilskudd inntektsføres når organsisasjonen har juridisk rett til tilskuddet og verdien kan måles pålitelig.
* Innsamlede midler og gaver måles til virkelig verdi på mottakstidspunktet. Inntektsføring av gaver skjer på gavetidspunktet, når råderetten er overført foreningen eller når gavebeløpet er innbetalt i bank.
* Inntekter fra operasjonelle aktiviteter inntektsføres etter hvert som varene/tjenestene leveres.Operasjonelle aktiviteter deles i aktiviteter som oppfyller formålet og aktiviteter som skaper inntekter.

**Klassifisering av kostnader**

Kostnader i en ideell organisasjon er kostnader knyttet til aktiviteten som utøves for å oppfylle organisasjonens formål.

I aktivitetsregnskapet klassifiseres kostnader I følgende 3 hovedgrupper:

* Kostnader til anskaffelse av midler. Dette kan være interne og eksterne innsamlingkostnader, felleskostnader som tilfaller aktiviteten og kostnader i forbindelse med de operasjonelle aktivitetene.
* Kostnader til formålet. Dette er kostnader knyttet til aktivitetene organisasjonen ufører for å oppfylle sitt formål.
* Administrasjonskostnader. Disse kostnadene gjelder drift av organsisasjonen, f eks planlegging, revisjon, konsulentbruk osv.

Kostnadene kan fordeles på aktivitetene på flere måter;

* Direkte bruk
* Medgått tid på aktiviteter
* Antall brukere pr aktivitet
* Hvor mye av arealet de forskjellige aktivitetene benytter

BCC Horten har benyttet en kombinert modell, der kostnader til direkte bruk blir bokført direkte, deretter blir kostnader som benyttes av alle avdelinger fordelt i henhold til en kombinasjon av medgått tid og antall brukere.

Denne fordelingen innebærer grad av skjønn.

Kostnader til administrasjon av organisasjonen er fullt ut fordelt på de ulike aktivitetene i foreningen.

**Klassifisering og vurdering av balanseposter**

***Anleggsmidler***

Anleggsmidler er eiendeler bestemt til varig eie og bruk. Anleggsmidler vurderes til anskaffelseskost. Varige anleggsmidler avskrives etter en avskrivningsplan over anleggets levetid. Anleggsmidlene nedskrives til virkelig verdi ved verdifall som ikke forventes å være forbigående.

Langsiktig gjeld balanseføres til nominelt beløp på etableringstidspunktet. Langsiktig gjeld er gjeld som forfaller senere enn ett år etter transaksjonsdagen.

***Omløpsmidler***

Omløpsmidler og kortsiktig gjeld omfatter poster som knytter seg til varekretsløpet. For andre poster enn kundefordringer omfattes poster som forfaller til betaling innen ett år etter transaksjonsdagen. Omløpsmidler vurderes til laveste av anskaffelseskost og virkelig verdi.

Kortsiktig gjeld balanseføres til nominelt beløp på etableringstidspunktet. Kortsiktig gjeld er gjeld som forfaller innen ett år etter transaksjonsdagen.

**Fordringer**

Kundefordringer og andre fordringer er oppført i balansen til pålydende etter fradrag for avsetning til forventet tap. Avsetning til tap gjøres på grunnlag av individuelle vurderinger av de enkelte fordringene. I tillegg gjøres det for øvrige kundefordringer en uspesifisert avsetning for å dekke antatt tap.

**Valuta**

Eventuelle vesentlige pengeposter i utenlandsk valuta vurderes etter kursen ved regnskapsårets slutt.

**Skatt**

BCC Horten er etablert som en allmennyttig forening og er i henhold til skattelovens §2-32 ikke skattepliktig for sin virksomhet.

Note 1 – Lønnskostnader etc

Foretaket har ingen ansatte. Antall årsverk er dermed 0.

Note 2 – Ytelser til ledende personer

Det utbetales ikke lønn eller andre ytelser til styret og andre ledende personer. Det er heller ikke ytet garantier eller sikkerhetsstillelser.

Note 3 – Driftskostnader etter art

|  |  |  |
| --- | --- | --- |
| **Spesifikasjon** | **2021** | **2020** |

Varekostnader - -

Lønnskostnader - -

Avskrivninger 4 000 4 000

Andre Driftskostnader 5 632 171 6 510 455

SUM 5 636 171 6 514 455

Note 4- Nøkkeltall

|  |  |  |
| --- | --- | --- |
| **NØKKELTALL** | **2021** | **2020** |
| **Innsamlingsprosent** | 99.1% | 98.9% |
| **Formålsprosent** | 99.1% | 98.8% |

Innsamlingsprosenten viser forholdet mellom innsamlede midler og kostnadene ved innsamlingen.

Formålsprosenten viser hvor mye som faktisk er brukt på det ideelle formålet av det totale forbruket.

Note 5 – Egenkapital/Formålskapital

Formålskapital med

Spesifikasjon Annen Formålskapital lovpålagte restriksjoner SUM

Formålskapital Pr 01.01.21 (657 173) 458 254 (198 918)

Tilførte Midler 783 427 4 594 124 5 377 551

Forbrukte Midler (5 052 378) (5 052 378)

Årets resultat 783 427 (458 254) 325 173

Formålskapital Pr 31.12.21 126 254 0 126 254

Formålskapital med lovpålagte restriksjoner gjelder andel av innsamlede midler hvor giver får skattefradrag iht skatteloven §6-50, Midlene er videre nyttet som andel av sum forbrukte midler .

**Note 6- Driftsmidler**

|  |  |  |
| --- | --- | --- |
|  | **Driftsløsøre** | **SUM** |
| Bokført Verdi pr 01.01.21 | 437 694 | **437 694** |
| Tilgang i året | 0 | **0** |
| Avgang i året | 0 | **0** |
| **Anskaffelseskost pr 31.12.21** | **437 694** | **437 694** |
|  |  |  |
| Akkumulerte avskrivninger pr 01.01.21 | (414 694) | **(414 694)** |
| Akkumulerte avskrivninger pr 31.12.21 | (418 694) | **(418 694)** |
| **Balanseført verdi pr 31.12.21** | **19 000** | **19 000** |
|  |  |  |
| Årets avskrivninger | (4 000) | **(4 000)** |
| Avskrivningssats | 33% |  |
| Økonomisk levetid | 3 år |  |
| Avskrivningsplan | Lineær |  |

**Note 7 – Kundefordringer**

|  |  |  |
| --- | --- | --- |
| **Kundefordringer i balansen fremkommer som følger:** | **31.12.21** | **31.12.20** |
| Kundefordringer til pålydende | 1 051 463 | 1 053 283 |
| Avsetning til tap på fordringer 31.12 | (1 000 000) | (1 000 000) |
| **Netto kundefordringer i balansen** | **51 463** | **53 283** |
|  |  |  |
| Avsetning 01.01.2021 | (1 000 000) | (300 000) |
| Konstaterte tap 2021 | 0 | 0 |
| Avsetning 31.12.2021 | (1 000 000) | (1 000 000) |
| **Årets resultatpåvirkning** | **0** | **(700 000)** |

**Note 8 - Annen kortsiktig gjeld**

Av annen kortsiktig gjeld pr 31.12.2021 utgjør kr 3.266.112 gjeld til tidligere datterselskap Dal Gård Eiendom AS med tilsvarende beløp som i fjor.

Det er ikke beregnet rente av lånet eller stillet sikkerhet tilsvarende som i fjor.